rejauldu/bengali-wikipedia huggingface dataset:
নেলসন ম্যান্ডেলা আন্তর্জাতিক বিমানবন্দর , এছাড়াও প্রায়া আন্তর্জাতিক বিমানবন্দর নামে পরিচিত, হল সান্টিয়াগো দ্বীপের কেপ ভার্দের একটি বিমানবন্দর। এটি পুরানো ফ্রান্সিসকো মেন্ডেস আন্তর্জাতিক বিমানবন্দরকে প্রতিস্থাপন করে তৈরী।  অক্টোবর ২০০৫ এ চালু হয়। এটি সান্টিয়াগো দ্বীপের দক্ষিণ-পূর্বে এবং  এবং প্রায়া শহরের কেন্দ্র থেকে প্রায় ৩ কিমি উত্তর-পূর্বে  অবস্থিত।   ইতিহাস  নতুন বিমানবন্দরে প্রথম ফ্লাইটটি ২০০৫ সালের ৬ অক্টোবর কেপ ভার্দের সাল থেকে এসে নেমেছিল।  যদিও বিমানবন্দরটি রাজধানী এবং বৃহত্তম শহর, প্রায়ার পাশাপাশি সান্তিয়াগো দ্বীপকে সেবা দিয়ে যাচ্ছে। কেপ ভার্ডের সবচেয়ে ব্যস্ততম আন্তর্জাতিক বিমানবন্দরটি আমালকার ক্যাব্রাল আন্তর্জাতিক বিমানবন্দরটি সাল এর ছোট দ্বীপে অবস্থিত।  ২০১২ সালের জানুয়ারিতে কেপ ভার্দে সরকারের একটি বিবৃতিতে উল্লেখ করে যে, প্রায়া আন্তর্জাতিক বিমান বন্দরটির নাম পরিবর্তন করে দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার নামে রাখা হল, যিনি কোনও বিতর্ক ছাড়াই আফ্রিকার স্বাধীনতার প্রতীক।  নতুন প্রস্থান হল সহ আধুনিকীকরণের কাজগুলি জুলাই ২০১৮ এ শেষ হওয়ার জন্য নির্ধারন করা হয়েছিল   পরিসংখ্যান   বছর  যাত্রী অপারেশনস  কার্গো (টি)  ২০১২   ৪৯৭,০৪৯ ২০১৩   ৫০৫,৪৯৭ ৮,৯৭৮ ১,৪১৮ ২০১৬ ৫২২,৫৮৪ ৮,৬৪১ ১,১০৯ ২০১৭ ৬৬২,৩৫৬ ১১,২৩৬ ৯৫৯   আরও দেখুন    সান্টিয়াগো, কেপ ভার্দে-এ ভবন এবং কাঠামোর তালিকা   তথ্যসূত্র    বহিঃসংযোগ    অ্যারোপোর্তো দা প্রায়া , এএসএ   প্রায়ার জন্য টিএসিভি সময়সূচী  বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt) বিষয়শ্রেণী:উইকিউপাত্তে স্থানাঙ্ক আছে
{{safesubst:#if:Example|{{safesubst:umbox | image = Nuvola apps edu languages.svg | imagelink =     {{safesubst:#ifeq:{{safesubst:NAMESPACE:}}|{{safesubst:ns:0}}|{{safesubst:ns:3}}:}}    {{safesubst:#if:|#}}|আপনার নতুন বার্তা এসেছে | text      = সুপ্রিয়, {{safesubst:#titleparts:{{safesubst:PAGENAME}}|1}}।   [[{{safesubst:#ifeq:{{safesubst:NAMESPACE:}}|{{safesubst:ns:0}}|{{safesubst:ns:3}}:}}    {{safesubst:#if:|#}}  |{{safesubst:#if:    {{safesubst:#switch:{{safesubst:NAMESPACE:}}      |{{safesubst:ns:0}}|{{safesubst:ns:3}}=      |NOT USERSPACE}}   {{safesubst:#ifeq:{{safesubst:#titleparts:|1|2}}|||IS SUBPAGE}}    |{{safesubst:#ifeq:{{safesubst:NAMESPACE:}}|{{safesubst:ns:0}}|{{safesubst:ns:3}}:}}    পাতায়    |{{safesubst:PAGENAME:}}-এর আলাপ পাতায়}}]] আপনার জন্য একটি নতুন বার্তা এসেছে।{{safesubst:#if:| তারিখে বার্তাটি যোগ হয়েছে।}} আপনি{{safesubst:#ifeq:{{safesubst:issubst}}|yes  || {{ফিরতি বার্তা}} টেমপ্লেটটি অপসারণের মাধ্যমে}} যেকোনো সময় [ এই বিজ্ঞপ্তিটি মুছে ফেলতে] পারেন।}}|ত্রুটি: টেমপ্লেট  ব্যবহারের সময় ব্যবহারকারী নাম প্যারামিটার লিখুন।}}
মাওলানা মুহাম্মদ ইদ্রিস (), (এছাড়া শায়েখ ইদ্রিস নামেও পরিচিত) পাকিস্তানের খাইবার পাখতুনখোয়া প্রদেশের চরসদ্দা জেলার তুরঙ্গজাই গ্রামে জন্মগ্রহণ করেছিলেন। তিনি ১৯৬১ সালে হাকিম মাওলানা আব্দুল হকের ঘরে জন্মগ্রহণ করেন। তিনি তৎকালীন মুসলিম পণ্ডিত ছিলেন। তিনি মুনাজির-ই-জামান নামেও পরিচিত ছিলেন। তার পিতামহ ছিলেন শাইখুল হাদিস মুফতি শাহজাদা, দারুল উলুম দেওবন্দের প্রাক্তন স্নাতক ছিলেন। মাওলানা ইদ্রিস আন্তর্জাতিকভাবে খ্যাতিসম্পন্ন ধর্মীয় নেতা এবং মুসলিম পণ্ডিত মাওলানা হাসান জানের জামাতা। তার দুই ছেলে আছে যাদের একজনের নাম নাম মাওলানা হাফিজ আনিস আহমেদ, যিনি দারুল উলুম হাক্কানিয়ায় অধ্যয়নরত। এবং অন্যজন ড. মুহাম্মদ সালমান এমবিবিএসে অধ্যয়নরত।  শিক্ষাজীবন মাওলানা মুহাম্মদ ইদ্রিস তার নিজ শহর উৎমানজাইতে জামিয়া নোমানিয়া থেকে শিক্ষা লাভ করেন। উচ্চ ধর্মীয় শিক্ষার জন্য তিনি খাইবার পাখতুনখোয়ার আকোরা খাট্টকে অবস্থিত দারুল উলুম হাক্কানিয়ায় ভর্তি হন। মাওলানা ইদ্রিস সমসাময়িক শিক্ষাও লাভ করেন এবং পেশাওয়ার বিশ্ববিদ্যালয় থেকে এম এ আরবি ও এম এ ইসলামিয়াতে ভালো নম্বর পেয়ে উত্তীর্ণ হন।   শিক্ষকতা  উচ্চ শিক্ষা সম্পন্ন করার পর মাওলানা ইদ্রিস জাতির তরুণদের ধর্মীয় শিক্ষা দিতে মনোনিবেশ করেন। তিনি সেই উদ্দেশ্যে জামিয়া নোমানিয়ায় শিক্ষকতা শুরু করেন এবং এখনও সেখানে শিক্ষকতা ও প্রিতিষ্ঠানিক ব্যবস্থাপনার দায়িত্বে নিয়োজিত আছেন। বর্তমানে তিনি জামিয়া নোমানিয়ার শাইখুল হাদিস  রাজনৈতিক জীবন দেশীয় রাজনীতিতেও মাওলানা ইদ্রিস সক্রিয়। তিনি চরসদ্দা জেলার জনপ্রিয় রাজনৈতিক দল জমিয়ত উলামায়ে ইসলাম (ফ) এর আমির (امیر) ছিলেন। বর্তমানে তিনি দলটির সারপারাস্ত-ই-আ'লা বা প্রধান। শায়েখ ইদ্রিস কেপি (খাইবার পাখতুনখোয়া) প্রদেশের প্রাদেশিক পরিষদের সদস্য এবং বিধানসভার স্পিকার।  পাদটীকা  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:পশতু ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী
অক্ষরাভ্যাসং বা বিদ্যারম্ভং বা অক্ষরারম্ভাং বা মুধালেঝুথু একটি ঐতিহ্যবাহী ধর্মীয় অনুষ্ঠান যেখানে শিশুকে শিক্ষার দীক্ষা দেওয়া হয় যাতে শিশুটি আনুষ্ঠানিক শিক্ষা গ্রহণের জন্য প্রস্তুত হয়। এই আচারের মধ্যে রয়েছে সরস্বতী পূজা।  কর্ণাটক, কেরালা, তামিলনাড়ু, অন্ধ্রপ্রদেশ এবং তেলেঙ্গানার হিন্দু পরিবারগুলিতে এই আচার খুবই সাধারণ। অক্ষর অর্থ 'বর্ণমালা' এবং অভ্যাসং অর্থ 'অভ্যাস'। একসাথে অর্থ "ব্যবহারিক অক্ষর অধ্যয়ন"। অনুষ্ঠানটি মামা (মায়ের ভাই)/ পিতা/ কাকা (পিতার ভাই) দ্বারা সঞ্চালিত হয় এবং পরিবার সহ শিশুটিকে তার কোলে রেখে শিশুর ডান হাতের তর্জনী ধরে রাখে এবং শিশুকে 'পঞ্চাক্ষরী মন্ত্র' দ্বারা ওঁ লিখতে বাধ্য করে 'নমঃ শিবায়ঃ'। কেরালায় 'ওঁ হরিশ্রী গণপথায়ে নমঃ' মন্ত্র ব্যবহৃত হয়।  ওঁ চিহ্ন যাকে বীজাক্ষর হিসাবে ধরা হয় (সংস্কৃত ভাষায় বীজ মানে উৎপত্তি)। বাসার, তেলেঙ্গানার জ্ঞান সরস্বতী মন্দির হল জনপ্রিয় মন্দির যেখানে এই ধরনের অনুষ্ঠানগুলি প্রচুর পরিমাণে অনুষ্ঠিত হয়।  তামিলনাড়ুতে, এই অনুষ্ঠানটি "মুধল এজুট্টু' নামে পরিচিত। এই অনুষ্ঠানটি তামিল জৈনদের মধ্যে ঐতিহাসিকভাবে বিশিষ্ট ছিল। নবরাত্রির দিনে, শিশুকে পবিত্র "শৈব গসপেল তিরুচিত্রম্বলং' লেখার জন্য তৈরি করা হয় এবং ভগবান শিবের উদ্দেশ্যে উৎসর্গ করা হয়। বৈষ্ণব ও জৈনদের মধ্যে, শিশুদের যথাক্রমে ওঁ নমো নারায়ণায় ও "ওঁ জিনয়নামঃ" লিখতে বাধ্য করা হয়।   তথ্যসূত্র    বহিঃসংযোগ   A Blog on Akshara abyasam   Basara Temple  বিষয়শ্রেণী:হিন্দু আচার অনুষ্ঠান বিষয়শ্রেণী:হিন্দুধর্মবিষয়ক অসম্পূর্ণ নিবন্ধ
মাগিনা থিলান থুসারা মিরান্ডো (; জন্ম: ১ মার্চ, ১৯৮১) বালাপিতিয়ায় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন থিলান থুসারা। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। পাশাপাশি বামহাতে ব্যাটিংয়ে পারদর্শী তিনি। ঘরোয়া ক্রিকেটে সিংহলীজ স্পোর্টস ক্লাবের প্রতিনিধিত্ব করেছেন।   খেলোয়াড়ী জীবন  ১৯৯৮-৯৯ মৌসুমে থুসারা’র প্রথম-শ্রেণীর ক্রিকেটে অভিষেক ঘটে। শ্রীলঙ্কার প্রিমিয়ার ফাস্ট-বোলিং একাডেমিতে প্রশিক্ষণ শেষে তিনি দল নির্বাচকমণ্ডলীর নজর কাড়েন। এরফলে দক্ষিণ আফ্রিকা সফরে টেস্ট দলের সদস্য মনোনীত হন। ঐ সিরিজের কোন খেলায় মূল একাদশে তাকে অন্তর্ভুক্ত করা না হলেও ২৭ জুন, ২০০৩ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। কিন্তু সিরিজটিতে তিনি তেমন রান কিংবা উইকেট সংগ্রহে ব্যর্থ হন।  এরপর ২০০৬-০৭ মৌসুমে ঘরোয়া প্রথম-শ্রেণীর ক্রিকেটে দূর্দান্ত ক্রীড়ানৈপুণ্য প্রদর্শন করলে ২০০৮ সালে ওয়েস্ট ইন্ডিজ সফরে যান। ১৫ এপ্রিল, ২০০৮ তারিখে প্রথম খেলায় ৫ উইকেট ও পরের খেলায় তিন উইকেট শিকার করেন তিনি। একই সফরে তার ওডিআই অভিষেক ঘটে। ১৫ এপ্রিল, ২০০৮ তারিখে সেন্ট লুসিয়ার বিউসেজাউর স্টেডিয়ামে অনুষ্ঠিত অভিষেক ওডিআইয়ে তিনি তার প্রথম বলেই রুনাকো মর্টনকে কুমার সাঙ্গাকারা’র হাতে কট আউট করে উইকেট লাভ করেন। তৃতীয় ওডিআইয়ে চমকপ্রদ বোলিং পরিসংখ্যান গড়েন ৫.২-১-১২-১। কিন্তু বৃষ্টির কারণে খেলাটি পরিত্যক্ত ঘোষিত হয়। চামিন্দা ভাসের কিছুকাল অবসরের ফাঁকে তিনি শ্রীলঙ্কা ক্রিকেট দলে প্রধান বোলারের মর্যাদা পান।  ৬ ফেব্রুয়ারি, ২০০৯ তারিখে ইন্ডিয়ান প্রিমিয়ার লিগে চেন্নাই সুপার কিংসের সাথে চুক্তিবদ্ধ হন।Thilan Thushara Profile, http://beta.cricket.yahoo.com/player-profile/Thilan-Thushara_3416  চেন্নাই কর্তৃপক্ষ তাকে $১৪০০০০ মার্কিন ডলারের বিনিময়ে চুক্তি করে।   তথ্যসূত্র    আরও দেখুন   জিহান মুবারক  শ্রীলঙ্কা জাতীয় ক্রিকেট দল  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা   বহিঃসংযোগ  Cricinfo – Players and Officials – Thilan Thushara, http://content-www.cricinfo.com/srilanka/content/player/49677.html   বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:সিংহ স্পোর্টস ক্লাবের ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:কোল্টস ক্রিকেট ক্লাবের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:ওয়েয়াম্বার ক্রিকেটার বিষয়শ্রেণী:বাসনাহিরার ক্রিকেটার বিষয়শ্রেণী:বাসনাহিরা ক্রিকেট ডান্ডির ক্রিকেটার বিষয়শ্রেণী:কন্দুরাতার ক্রিকেটার বিষয়শ্রেণী:হাম্বানতোতা ট্রুপার্সের ক্রিকেটার
তেবাড়িয়া তিন গম্বুজ জামে মসজিদ বাংলাদেশের কুষ্টিয়া জেলায় অবস্থিত একটি মুঘল আমলের একটি স্থাপত্য ও ঐতিহ্যবাহী মসজিদ। মসজিদটি ১৮৮০ সালে কুষ্টিয়া জেলার কুমারখালী উপজেলা শহরে নির্মিত হয়েছিলো। মসজিদটি কুষ্টিয়া জেলার প্রাচীন মুসলিম ইতিহাস ঐতিহ্যের সাক্ষ্য বহন করে। ইতিহাসবিদ খোন্দকার আবদুল হালিম জানান, সম্ভবত মুঘল বাদশা আওরঙ্গজেবের আমলে মসজিদটি নির্মিত হয়েছিলো।   অবস্থান  মসজিদটি খুলনা বিভাগের কুষ্টিয়া জেলার কুমারখালী উপজেলা শরের অদূরবর্তী তেবাড়িয়া গ্রামে অবস্থিত। বর্তমানে মসজিদের পাশে নতুন একটি ঈদগাহ নির্মিত হয়েছে, ঈদগাহের নাম তেবাড়িয়া ঈদগাহ। এই মসজিদের পাশে কুমারখালী উপজেলার বানিয়াকান্দী শাহী জামে মসজিদ নামে আরেকটি বিখ্যাত মসজিদ রয়েছে।   বিবরণ  মসজিদটি তিন গম্বুজ বিশিষ্ট মসজিদ বলে, এর নামকরণ করা হয়েছে তিন গম্বুজ জামে মসজিদ। মসজিদটি নির্মাণের সময় প্রতিষ্ঠাতা হাজী আলিমউদ্দিন মসজিদের জমিটুকু ইসলামের নামে ওয়াকফ করে দেন। প্রতিষ্ঠাতার বংশধরেরা বর্তমানে মোতাওয়াল্লি (পরিচালক ও অভিভাবক) হিসেবে দীর্ঘ ২৪০ এর অধিক সময় ধরে মসজিদটির পরিচালনার দায়িত্ব পালন করছেন। মসজিদের বর্তমান মোতাওয়াল্লি লিপু খন্দকার। গ্রামের স্থানীয়রা তাদের এই পরিচালনায় আস্থা রেখেছে।   আরো দেখুন   ঝাউদিয়া শাহী মসজিদ  ইসলামী বিশ্ববিদ্যালয় কেন্দ্রীয় মসজিদ   তথ্যসূত্র   বিষয়শ্রেণী:মুঘল স্থাপত্য বিষয়শ্রেণী:কুষ্টিয়া জেলার মসজিদ বিষয়শ্রেণী:১৮৮০-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুমারখালী উপজেলা
thumb|কুন-দ্গা'-গ্রোল-ম্ছোগ কুন-দ্গা'-গ্রোল-ম্ছোগ () (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।  সংক্ষিপ্ত জীবনী কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তার জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা () নামক পন্ডিতের নিকট শিক্ষালাভ করেন। এরপর তারা গ্সের-ম্দোগ-চান () নামক বৌদ্ধবিহারে দোন-য়োদ-গ্রুব-পা () নামক পন্ডিতের নিকট শিক্ষালাভ করেন। এই সময় গুটিবসন্ত রোগে তার জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে () নামক নবম ঙ্গোর-ছেন তাকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাকে তার উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান () নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।  তথ্যসূত্র  বিষয়শ্রেণী:১৫০৭-এ জন্ম বিষয়শ্রেণী:১৫৬৬-এ মৃত্যু বিষয়শ্রেণী:জোনাং
রোসারিও () হল উত্তর-মধ্য আর্জেন্তিনার  সান্তা ফে প্রদেশের বৃহত্তম শহর। এটি বুয়েনোস আইরেস থেকে উত্তর-পশ্চিম দিকে ৩০০ কিলোমিটার (১৮৭ মাইল) দূরে পারানা নদীর পশ্চিম তীরে অবস্থিত। জনসংখ্যার বিচারে রোসারিও দেশের তৃতীয় বৃহত্তম শহর। কোনও রাজ্যের রাজধানী নয় এমন শহরগুলির মধ্যে আর্জেন্তিনায় এই শহরই সবচেয়ে জনবহুল; এই শহরের গুরুত্ব ক্রমবর্ধমান। বৃহত্তর রোসারিওতে ২০১২ র হিসাবে আনুমানিক জনসংখ্যা ছিল ১,২৭৬,০০০  জন।  এই শহরের অন্যতম প্রধান আকর্ষণ হল এর নব্যধ্রুপদী স্থাপত্য; বিগত কয়েক শতাব্দী ধরে এই স্থাপত্যরীতি শহরের বিভিন্ন সরকারি ও বেসরকারি ভবনে অক্ষুণ্ণ রাখা হয়েছে।  এই শহর রোসারিও দপ্তর'এর প্রধান প্রশাসনিক কেন্দ্র। আর্জেন্তিনার  সবচেয়ে গুরুত্বপূর্ণ  শিল্পাঞ্চলে  অবস্থিত এই শহরটি একটি প্রধান রেলপথের প্রান্তিক স্টেশন এবং উত্তর-পূর্বাঞ্চলীয় আর্জেন্তিনার অন্যতম প্রধান নৌকেন্দ্র। এই নদীবন্দরে জাহাজ পারানা নদীর মাধ্যমে প্রবেশ করে। এই নদী যদিও  গভীর, তবে পলি জমে যাওয়ার প্রবণতা এর এক বড় সমস্যা; সেইকারণে পর্যায়ক্রমে পঙ্কোদ্ধার করে এর নাব্যতা বজায় রাখতে হয়। এখানে জাহাজ ঢোকা-বেরোনো নিয়ন্ত্রণ করে থাকে রোসারিও পোর্ট কর্তৃপক্ষ।  গম,ময়দা,খড়,তিসি, বিভিন্ন উদ্ভিজ্জ তেল, ভুট্টা, চিনি,চেরা কাঠ , বিভিন্ন মাংস, চামড়া এবং উল এই বন্দরের মাধ্যমে মূলত রপ্তানি করা হয়ে থাকে।  পারানা নদী বরাবর গড়ে ওঠা যে কয়টি আর্জেন্তিনীয় শহরের প্রতিষ্ঠাতা হিসেবে কোনও একজন নির্দিষ্ট ব্যক্তির নাম করা সম্ভব হয় না, রোসারিও তার  মধ্যে অন্যতম। এই শহরের রক্ষাকর্ত্রী কুমারী রোসারিও। তার সম্মানে খ্রিস্টীয় উৎসবের দিন (ফিস্ট) হল ৭ অক্টোবর। এ' ক্ষেত্রে আরেকটি তথ্য উল্লেখের দাবি রাখে; গ্রহাণু ১৪৮১২ রোসারিওর নামকরণ এই সন্ত কুমারী রোসারিওর সম্মানেই করা হয়।JPL Small-Body Database Browser - 14812 Rosario (1981 JR1) Jet Propulsion Laboratory (NASA)  রোসারিও শহরের উল্লেখযোগ্য মানুষের সংখ্যা অনেক। এঁদের মধ্যে কয়েকজন হলেন বিপ্লবী চে গেভারা; ফুটবল খেলোয়াড় ম্যাক্সিমিলিয়ানো উররুতি, লিওনেল মেসি, এঙ্খেল দি মারিয়া, ম্যাক্সিমিলিয়ানো রদ্রিগেজ এবং মাউরো ইকার্দি;ফুটবল প্রশিক্ষক সিজার লুইস মেনোত্তি, গেরার্দ্প মার্তিনো এবং মার্সেলো বিয়েলসা;হকি খেলোয়াড় লুসিয়ানা আয়ামার; অভিনেতা / কৌতুকাভিনেতা আলবার্তো ওলমেদো এবং অভিনেত্রী লিবের্তাদ লামার্কে;জ্যাজ সুরকার গাতো বারবিএরি; কার্টুনিস্ট / লেখক রবার্ট ফন্তানাহোসা; গায়ক / গীতিকার ফিতো পেজ; শিল্পী / চিত্রশিল্পী আন্তোনিও বের্নি; এবং মডেল ভ্যালেরিয়া মাজ্জা, প্রমুখ।   তথ্যসূত্র   বিষয়শ্রেণী:ভূগোল বিষয়শ্রেণী:দক্ষিণ আমেরিকা বিষয়শ্রেণী:আর্জেন্টিনা বিষয়শ্রেণী:আর্জেন্টিনার শহর
শিকাগো মে (১৮৭১-১৯২৯) ছিল মেরি অ্যান ডুইগ্যানের ডাকনাম, যিনি একজন আইরিশ বংশোদ্ভূত অপরাধী ছিলেন এবং মার্কিন যুক্তরাষ্ট্র, যুক্তরাজ্য এবং ফ্রান্সে কুখ্যাত হয়েছিলেন। তার প্রধান অপরাধ ছিল পতিতাবৃত্তি ও ব্ল্যাকমেইল। তিনি নিজেকে "দুর্বৃত্তদের রানী" হিসেবে উল্লেখ করতেন এবং কখনও কখনও মে চার্চিল নামটি ব্যবহার করতেন।   জীবনের প্রথমার্ধ  তিনি আয়ারল্যান্ডের লংফোর্ড কাউন্টির ব্যালিনামাকের এডেনমোরে জন্মগ্রহণ করেন। ১৮৯০ সালে, ১৯ বছর বয়সে, তিনি তার বাবা-মায়ের ৬০ পাউন্ডের সঞ্চয় চুরি করে ব্রিটেনে পালিয়ে যান। সেখান থেকে তিনি জাহাজে নিউ ইয়র্কে যান।   ১৮৯৩ সালের ওয়ার্ল্ডস কলম্বিয়ান এক্সপোজিশনে দর্শনার্থীদের বিশাল ভিড়ের সুযোগ নিতে তিনি শিকাগো চলে যান। তিনি অন্য একজন পতিতার সাথে জুটি বাঁধেন। একজন গ্রাহকদের সাথে যৌনমিলনে ব্যস্ত হতেন আর অন্যজন তাদের ডাকাতি করতেন। তিনি নিউ ইয়র্ক সিটিতে ফিরে আসেন, যেখানে তিনি নৃত্যশিল্পী হিসেবে কাজ করেছেন, কিন্তু শীঘ্রই একটি মানিব্যাগ চুরির অভিযোগে গ্রেপ্তার হন এবং তার প্রথম জেল হয়। তিনি অল্প সময়ের জন্য বন্ধু জিম শার্পকে বিয়ে করেন কিন্তু শীঘ্রই এই দম্পতি আলাদা হয়ে যান। এর পরে তিনি নিজেকে মে চার্চিল শার্প নামে পরিচয় দেন। তিনি শীঘ্রই স্থানীয় অপরাধ জগতের সাথে নিজেকে প্রতিষ্ঠিত করেন এবং বিভিন্ন অপরাধে জড়িত হন, যার বেশিরভাগই ছোটখাটো, যেমন প্রতারণা, হামলা, ঝগড়া, মাতাল এবং উচ্ছৃঙ্খল আচরণ, ভিক্ষাবৃত্তি এবং পকেটমার।   তথ্যসূত্র    আরও পড়া        King, Betty Nygaard. Hell Hath No Fury: Famous Women in Crime. Ottawa: Borealis Press, 2001. ISBN 0-88887-262-3, .   বাহ্যিক লিঙ্কগুলি    Works by Chicago May at LibriVox (public domain audiobooks)   বিষয়শ্রেণী:১৮৭১-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:মার্কিন গুন্ডা বিষয়শ্রেণী:মার্কিন নারী গুন্ডা বিষয়শ্রেণী:মার্কিন যুক্তরাষ্ট্রে আইরিশ অভিবাসী বিষয়শ্রেণী:আইরিশ নারী পতিতা বিষয়শ্রেণী:মার্কিন নারী পতিতা বিষয়শ্রেণী:ডেট্রয়েটের অপরাধী বিষয়শ্রেণী:শিকাগোর অপরাধী বিষয়শ্রেণী:আইরিশ নারী অপরাধী
এভেরালদো স্তুম (; জন্ম: ৫ জুলাই ১৯৯১; এভেরালদো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  এভেরালদো স্তুম ১৯৯১ সালের ৫ই জুলাই তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:ফিগেইরেন্সে ফুটবল ক্লাবের খেলোয়াড় বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
এই টেমপ্লেটটি :File:Anatomy of the Human Ear en.svg-এর মতো চিত্রের জন্য লেজেন্ড তৈরি করে।   ব্যবহার পদ্ধতি  right|thumb|মানব কানের শারীরস্থান। (এই চিত্রে শ্রবণ নালীর দৈর্ঘ্য বাড়িয়ে দেখানো হয়েছে)  ডানপাশের চিত্র, ক্যাপশন ও লেজেন্ড নিম্নোক্ত উইকিকোড দ্বারা তৈরি হয়েছে: [[File:Anatomy of the Human Ear en.svg|right|thumb|মানব কানের শারীরস্থান। (এই চিত্রে শ্রবণ নালীর দৈর্ঘ্য বাড়িয়ে দেখানো হয়েছে){{মানব কানের শারীরস্থান - রঙিন লেজেন্ড}}]]   আরও দেখুন
সূরা আল-হাশর‌(আরবি ভাষায়: الحشْر) মুসলমানদের ধর্মীয় গ্রন্থ কুরআনের ৫৯ তম সূরা, এর আয়াত অর্থাৎ বাক্য সংখ্যা ২৪। সূরা আল-হাশর‌ মদীনায় অবতীর্ণ হয়েছে।   নামকরণ  এই সূরাটির দ্বিতীয় আয়াতের أَخْرَجَ الَّذِينَ كَفَرُوا مِنْ أَهْلِ الْكِتَابِ مِنْ دِيَارِهِمْ لِأَوَّلِ الْحَشْرِ বাক্যাংশের الْحَشْرِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে الْحَشْرِ (‘হাশর‌’) শব্দটি আছে এটি সেই সূরা।   নাযিল হওয়ার সময় ও স্থান    শানে নুযূল    বিষয়বস্তুর বিবরণ    তথ্যসূত্র    বহিঃসংযোগ    ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  কোরআনে সূরা হাশরের ২৪ নাম্বার আয়াত প্রমাণ করে চট্টগ্রামের পটিয়ার কৃতি সন্তান ডক্টর মোহাম্মদ এনামুল হোসেন  বিষয়শ্রেণী:সূরা
জ্যাক রুবি (Jack Ruby) (মার্চ ২৫, ১৯১১ – জানুয়ারি ৩, ১৯৬৭) The Warren Commission found that various dates were given in the records for Ruby's birth; the one most used by Ruby himself was March 25, 1911 (The Warren Report: Report of the President's Commission on the Assassination of President John F. Kennedy, 1964). His tombstone at Westlawn Cemetery, Chicago has April 25, 1911 as his birthdate প্রেসিডেন্ট জন এফ. কেনেডির আততায়ী লি হার্ভে অসওয়াল্ডের আততায়ী। তিনি পেশায় একজন নাইট ক্লাব অপারেটর ছিলেন। ২৪ শে নভেম্বর ১৯৬৩  সালে রুবি লী হার্বে ওসওয়াল্ডকে পুলিশের হেফাজতে থাকা অবস্থায় গুলি করে হত্যা করেন। এর দুই দিন আগে ওসওয়াল্ড যুক্তরাষ্ট্রের রাষ্ট্রপতি জন এফ কেনেডিকে হত্যার অভিযোগে গ্রেফতার হয়েছিলেন। ডালাসের জুরিগন তার মৃত্যুদন্ডের পক্ষে মত দেন। এই রায়ের বিরুদ্ধে উচ্চ আদালতে আপিল করার পর আদালত তার আপিল গ্রহণ করে নতুন করে বিচারের জন্য রায় দেন। তার নতুন বিচার শুরু হবার দিন রুবি অসুস্থ হয়ে পরেন  এবং কারাগারে মৃত্যুবরণ করেন। তিনি ফুসফুসের ক্যান্সারে আক্রান্ত ছিলেন।New York Times Retrieved September 19, 2015www.history.co.uk Retrieved September 19, 2015  তথ্যসূত্র   বিষয়শ্রেণী:আততায়ী বিষয়শ্রেণী:১৯১১-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:নৈশক্লাবের মালিক বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:কারা হেফাজতে মারা যাওয়া মার্কিন ব্যক্তি বিষয়শ্রেণী:মার্কিন যৌনকারবারি বিষয়শ্রেণী:শিকাগোর ব্যবসায়ী বিষয়শ্রেণী:টেক্সাসের অপরাধী বিষয়শ্রেণী:মস্তিষ্কের টিউমার থেকে মৃত্যু বিষয়শ্রেণী:যকৃতের ক্যান্সারে মৃত্যু বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:ইলিনয়ের সামরিক কর্মকর্তা বিষয়শ্রেণী:জন এফ কেনেডির গুপ্তহত্যাকাণ্ডের সাথে জড়িত ব্যক্তি বিষয়শ্রেণী:খুনের দায়ে দোষী সাব্যস্ত মার্কিন ব্যক্তি
বেনেল্লা এনসাইন একটি সাপ্তাহিক পত্রিকা, যা ১৮৬৮ সাল থেকে অস্ট্রেলিয়ার ভিক্টোরিয়ার বেনালায়  প্রকাশিত হয়। এর বর্তমান সাপ্তাহিক প্রচলন ৩৬,৯০৪ এবং স্থানীয় ক্রীড়া ও শ্রেণিবদ্ধ বিজ্ঞাপনের উপর জোর দিয়ে বেশিরভাগ স্থানীয় সংবাদ সরবরাহ করে। Margarets Gee's Australian media guide 97th edition July 2011, published in Melbourne by Crown Content in 2011p 78.   ইতিহাস  বেনাল্লা এনসাইন প্রথমে বেনাল্লা এনসাইন অ্যান্ড ফার্মারস এবং স্কোয়াটারস জার্নাল হিসাবে ১৮৬৮ সালে প্রকাশনা শুরু করেছিল। আসল স্বত্বাধিকারী ছিলেন জন লিস্টন। ১৮৭২ সালের এপ্রিলে এটি 'নর্থ ইস্টার্ন এনসাইন' দ্বারা প্রতিস্থাপন করা হয়েছিল এবং এটি ১৯৩৮ সালের ফেব্রুয়ারি অবধি মূল শিরোনামে ফিরে আসার আগে পর্যন্ত ঐ শিরোনামে প্রকাশিত হয়েছিল। The Bold Type : a history of Victoria's country by Rod Kirkpatick published in Ascot Vale in 2001 for the Victorian Country Press Association page 47 ১৮৮৭ থেকে ১৯৭৭ পর্যন্ত এর মালিক ছিল ও'শিয়া পরিবার যারা জেফ অ্যাডামসের কাছে পত্রিকাটি বিক্রি করেছিল এবং ১৯৮৬ সালের জুলাই মাসে বর্তমান মালিক ম্যাকফারসন মিডিয়া গ্রুপ এটি কিনেছিল। The Bold Type : a history of Victoria's country by Rod Kirkpatick published in Ascot Vale in 2001 for the Victorian Country Press Association page 183   আরো দেখুন   অস্ট্রেলিয়ার সংবাদপত্রের তালিকা    তথ্যসূত্র     বিষয়শ্রেণী:ভিক্টোরিয়া (অস্ট্রেলিয়া) এর সংবাদপত্র বিষয়শ্রেণী:ট্রোভ-এ উপলব্ধ সংবাদপত্র
থাম্ব|Headquarter Paralympic Committee in Bonn|250px  আন্তর্জাতিক প্যারালিম্পিক কমিটি (আইপিসি) হল একটি আন্তর্জাতিক অলাভজনক সংগঠন বিশ্বব্যাপী প্যারালিম্পিক আন্দোলনের নিয়ন্ত্রণকারী সংস্থা। আইপিসি নয়টি ক্রীড়ার জন্য আন্তর্জাতিক ফেডারেশন হিসাবে প্যারালিম্পিক গেমস আয়োজন ও কার্যাবলী পরিচালনা করে। আইপিসি ১৯৮৯ সালের ২২ সেপ্টেম্বর জার্মানির ডাসেলফোর্টে প্রতিষ্ঠিত হয়। সর্বোপরি, আইপিসি প্যারালিম্পিক গেমসের মান উন্নয়ন এবং সকল বিকলাঙ্গ প্রতিবন্ধী মানুষের খেলাধূলার সুযোগ সৃষ্টি করে প্যারালিম্পিক গেমসকে প্রথমপ্রবৃত্ত থেকে এলিট পর্যায়ে নিয়ে যাওয়া।   সভাপতি  এ পর্যন্ত দুজন বিশিষ্ট ব্যক্তি আন্তর্জাতিক প্যারালিম্পিক কমিটির দায়িত্বভার গ্রহণ করেছেন। একজন রবার্ট স্টুয়ার্ট, যিনি কানাডিয়ান স্পোর্টস ফান্ড ফর ফিজিক্যালী ডিসএবলড এর প্রতিষ্ঠাতা,"Robert Steadward, builder" , Canadian Paralympic Committee তিনি প্রতিষ্ঠাকালীন সভাপতি হিসাবে ১৯৮৯ - ২০০১ সাল পর্যন্ত দায়িত্ব পালন করেন। তিনি ২০০১ সালে সাবেক ব্রিটিশ প্যারা ক্রীড়াবিদ ফিলিপ ক্রাভেন এর নিকট দায়িত্ব হস্তান্তর করেন।Sir Philip CRAVEN, MBE, official website of the Olympic Movement   নাম  দেশ  সময়কাল Robert Steadward    1989–2001 Sir Philip Craven    2001-   আরও দেখুন    আন্তর্জাতিক অলিম্পিক কমিটি  বিকলাঙ্গ বা অক্ষমদের ক্রীড়াসমূহ  প্যারালিম্পিক গেমস   তথ্যসূত্র    বহিঃসংযোগ   International Paralympic Committee Official Website  Paralympic Sport TV Website  বিষয়শ্রেণী:প্যারালিম্পিক গেমস বিষয়শ্রেণী:প্রতিবন্ধীদের ক্রীড়া সংস্থা
thumb|বেসামরিক-সামরিক সম্পর্ক বেসামরিক-সামরিক সম্পর্ক বলতে বেসামরিক সমাজ (আর তার বেসামরিক কর্তৃপক্ষ) ও একে রক্ষা করার জন্য প্রতিষ্ঠিত সামরিক সংগঠন বা সংগঠনসমূহের মধ্যে সম্পর্ককে বোঝায়। বেসামরিক-সামরিক সম্পর্ক হল একটি বৈচিত্র্যময় ও আদর্শগত ক্ষেত্র, যা ব্যবস্থাপনা, সমাজবিজ্ঞান ও নীতি-নির্ধারণী প্রক্রিয়াকে কেন্দ্র করে বিচরণ করে।Shields, Patricia, (2015) "Civil Military Relations" in Encyclopedia of Public Administration and Public Policy, Third edition Taylor and Francis DOI: 10.1081/E-EPAP3-120052814 আরও স্পষ্টভাবে বললে, এটি একটি সমাজের বেসামরিক কর্তৃপক্ষের সঙ্গে তার সামরিক কর্তৃপক্ষের সম্পর্ককে বর্ণনা করে। "কোন রাষ্ট্রের লক্ষ্য হল পেশাগত সামরিক শক্তিকে গুরুত্বপূর্ণ জাতীয় নিরাপত্তার স্বার্থে সেবা প্রদানের উদ্দেশ্যে সশস্ত্রভাবে প্রস্তুত করা, একইসাথে ক্ষমতার অপব্যবহারের বিরুদ্ধে প্রতিরোধ গড়ে তোলা যা ঐ দেশের জনগণের কল্যাণকে বাধাগ্রস্ত করতে পারে।"Pion-Berlin D., Dudley D. (2020) Civil-Military Relations: What Is the State of the Field. In: Sookermany A. (eds) Handbook of Military Sciences. p. 1. Springer, Cham  সামরিক—বেসামরিক সম্পর্ক নিয়ে অধ্যয়নে প্রায়শই এই স্বতঃসিদ্ধ আদর্শিক ধারণা গ্রহণ করা হয় যে, কোন দেশের কৌশলগত সিদ্ধান্ত-গ্রহণ-সংক্রান্ত চূড়ান্ত দায়িত্ব কোন সামরিক বাহিনীর (সামরিক স্বৈরশাসনের) তুলনায় বেসামরিক রাজনৈতিক নেতৃত্বের (সেনাবাহিনীর বেসামরিক নিয়ন্ত্রকের) হাতে থাকা অধিক উত্তম।  তথ্যসূত্র  বহিঃসংযোগ Center for Civil Military Relations, Naval Postgraduate School  Irregular Warfare: New Challenges for Civil Military Relations Homeland Security and U.S. Civil Military Relations The Limits of American Power and Civil-Military Relations: A Framework For Discussion American Civil-Military Relations: New Issues, Enduring Problems Civil-Military Relations in Afghanistan Colombia: Civil-Military Relations in the Midst of War  Civil-Military Relations and the 2007 Elections in Pakistan: Impact on the Regional Security Environment Civil-Military Relations in a Neo-Kantian World, 1886–1992 Civil-Military Relations in Latin America: The Hedgehog and the Fox Revisited Civil-military Relations and Political Stability Civil-Military Relations in Emerging Democracies as Found in the Articles of Armed Forces & Society  Third Generation Civil-Military Relations and the ‘New Revolution in Military Affairs’  Lawrence Sondhaus: Civilian and Military Power, in: 1914-1918-online. International Encyclopedia of the First World War.    Category:রাষ্ট্রবিজ্ঞানের তত্ত্ব Category:সামরিক সমাজবিজ্ঞান